सुन्दरसाथ जी धनि देवचन्द्र जी को धाम धनि प्रगट होकर निजनाम श्री कृष्ण जी कहा और क्षर, अक्षर, अक्षरातीत का सम्पूर्ण ज्ञान देकर उनके ह्रदय में बस गए। यह सारी बात उन्होंने गांगजीभाई को सुनायी। गांगजी भाई ने धनि देव चन्द्र जी की तारतम ज्ञान सुना, बहुत सारे प्रश्न भी पूछे, शास्त्र प्रमाण के साथ उत्तर पाने पर उन्होंने सतगुरु को धाम के धनि के रूप में पहचाना और सेवा करने लगे , सतगुरु ने कहा हमें अब सुन्दरसाथ को जगाना है मैं यही काम करने आया हूँ तब उनको बहुत आश्चर्य हुआ और पूछने लगे यह सारा ब्रह्माण्ड ही तीन गुण, मोह और अहंकार का बना है फिर उस पर काम क्रोध लोभ मोह, ईर्षा, द्वेष की यहाँ लहरे उठती हैं और ऐसे में कोई सीधा खड़ा हो नहीं सकता तब आप के वचन तो बेहद से पार अक्षर उसके पार अक्षरातीत की हैं यह हद का संसार कैसे समझेंगे और मानेंगे ? ब्रह्मात्माओं ने भी मोह का वेश धर रखा है उनको कैसे ढूंढ निकालेंगे। तब सतगुरु कहते हैं कि धाम धनि ने उत्तम बंदोबस्त किया है जो मेरे वचन पर चिंतन करेगा उसको धामधनी प्रत्यक्ष प्रगट होकर प्रमाण देंगे। सुन्दरसाथ के साथ धनि भोजन ग्रहण करेंगे, फिर जागी हुयी सखी दूसरी सखी का हाथ पकड़ कर धनि दिखायेगी फिर धीरे धीरे इसका विस्तार होगा।